ལས་འཆར་འདིར་ཞུགས་འདོད་ཡོད་པའི་ཚོགས་པའམ།མི་སྒེར་སུ་ཞིག་ཡིན་རུང་ཟླ་གཅིག་ལ་སྒོར་གསུམ་༼སོ་སོ་གནས་སྡོད་རྒྱལ་ཁབ་ཀྱི་སྒོར་མོ་འམ།ཡང་ན་ཨ་སྒོར།༽དང་།ལོ་གཅིག་ལ་སྒོར་སུམ་ཅུ་སོ་དྲུག་དྲ་ངོས་འདི་བརྒྱུད་ནས་གཡག་རྒོད་དྲྭ་བར་བསྐུར་དགོས།གཡག་རྒོད་དྲྭ་བའི་ལས་ཀ་བ་ཡོད་དོ་ཅོག་ནི་དང་བླངས་མི་སྣ་ཁག་ཅིག་གིས་ལས་ཞོར་དུ་བོད་ཀྱི་བྱིས་པའི་སློབ་གསོའི་ལས་དོན་ཕྲན་བུ་གཉེར་བཞིན་པ་ཡིན་པས།ཚོང་གི་ངོ་བོར་ཕྱོགས་པའི་རྣམ་པ་སྤུ་ཙམ་ཡང་མེད་པས་ན།ང་ཚོའི་ལས་འཆར་འདིར་རྒྱབ་སྐྱོར་བྱེད་མཁན་རྣམས་ཀྱིས་བློ་བདེ་བའི་ཐོག་ནས་ཞལ་འདེབས་གནང་ཆོག་པ་དང་།ཁྱེད་ཅག་གིས་གནང་བའི་སྒོར་ཟུར་གཅིག་ཙམ་ཡང་ཆུད་ཟོས་སུ་འགྲོ་རུ་མི་འཇུག་པར།དངུལ་དེ་དག་བརྒྱ་ཆའི་བརྒྱ་བོད་ནང་གི་གྲོང་གསེབ་ཁག་ཏུ་ཡོད་པའི་སློབ་གྲྭ་ཚོར་གློག་ཀླད་མངག་ཉོ་བྱེད་དུ་གཏོང་ངེས་ཡིན།